cyanic-selkie/wikianc huggingface dataset:
Andrejs Sokolovs (Francijas šahists)
Šahista karjera
Pēc šīs neveiksmes Andreja Sokolova rezultātos sākās lejupslīde. 1988. gadā viņš zaudē jau pirmajā pretendentu maču raundā. Arī nākamais mēģinājums iegūt Pasaules čempiona nosaukumu, 1997. gadā beidzās ar zaudējumu 3. raundā.
Četras reizes ir piedalījies Pasaules šaha olimpiādēs (1984, 1986, 2002, 2006), divas reizēs kļūstot par turnīra uzvarētāju PSRS izlases sastāvā. Tāpat 1985. gadā PSRS izlases sastāvā ir uzvarējis Pasaules komandu šaha čempionātā.
2000. gadā pārceļas uz dzīvi Francijā, kur kļūst par valsts čempionāta medaļnieku 2003., 2005. un 2007. gados. 2003. gadā Francijas izlases sastāvā ir piedalījies Eiropas komandu čempionātā šahā.
SPOT 6
SPOT 6 ir Francijas uzņēmuma Spot Image Zemes virsmas novērošanas pavadonis. Tas palaists 2012. gada septembrī.
Kosmisko aparātu izgatavojis EADS Astrium uz platformas AstroSat-500L bāzes. Tā arhitektūra līdzīga Pléiades. Panhromatiskās kameras izšķirtspēja ir 1,5 m, krāsu — 1,5 m, multispektrālā — 8 m. Uzņemamais apgabals — 60 × 60 km.
SPOT 6 tika palaists 04:23 UTC ar nesējraķeti PSLV-CA no Satiša Dhavana kosmosa centra. Kopā ar to palaists Japānas studentu mikropavadonis Proiteres.
SPOT 6 izvietots tādā pašā orbītā kā Pléiades 1A un Pléiades 1B.
Gerhards Domagks
1939. gadā Domagkam tika piešķirta ar Nobela prēmija fizioloģijā vai medicīnā. Tā kā režīms tolaik neatļāva Vācijas pilsoņiem saņemt Nobela prēmijas, Domagks bija spiests no tās atteikties (prēmiju viņš saņēma pēc kara - 1947. gadā). Pēc Otrā pasaules kara Domagks pievērsās tuberkulozes ārstniecības un vēža ķīmijterapijas izpētei.
Mišo Brečko
Mišo Brečko (sl, dzimis ) ir Slovēnijas futbola treneris un bijušais futbolists, spēlēja aizsarga pozīcijā, bijis Slovēnijas futbola izlases dalībnieks. Kopš 2022. gada Brečko ir Slovēnijas U16 izlases galvenais treneris.
Maksimiliāns Feigls
Maksimiliāns Feigls (de; dzimis, miris ) bija austriešu šahists un šaha problēmists.
Mišo Brečko
Savas spēlētāja karjeras lielāko daļu pavadījis Vācijas komandā 1. FC Köln.
Maksimiliāns Feigls
Bijis tirgotājs. Miris Terezinas koncentrācijas nometnē.
Mišo Brečko
Slovēnijas futbola izlases sastāvā spēlējis no 2004. līdz 2015. gadam. Piedalījies 2010. gada FIFA Pasaules kausā.
Maksimiliāns Feigls
Piemērs
Uzdevuma risinājums:
Oto Vāle
Oto Vāle (de; dzimis, miris ) bija austriešu peldētājs, trīs olimpisko medaļu ieguvējs. 1912. gada, 1920. gada un 1924. gada vasaras olimpiskajās spēlēs bija ASV ūdenspolo vīriešu komandas treneris.
Dzīvesgājums
Vāle 20 gadu vecumā startēja 1900. gada vasaras olimpiskajās spēlēs Parīzē. Viņš startēja trijās peldēšanas disciplīnās, no kurām divās izcīnīja medaļas. Sudraba medaļu viņš izcīnīja 1000 metru brīvā stila (rezultāts —14:43.6) un 200 metru šķēršļu joslas (rezultāts — 2:40.0) peldēšanā. Savukārt 200 metru brīvā stila peldēšanā viņš kvalificējās fināla sacensībām, taču tajās nestartēja.
1901. gadā viņš pārcēlās uz dzīvi ASV, Ņujorkā un iesaistījās Ņujorkas atlētikas klubā. Trīs gadus vēlāk viņš startēja 1904. gada vasaras olimpiskajās spēlēs Sentluisā. Arī šajās spēlēs viņš startēja trijās peldēšanas disciplīnās, no kurām vienā izcīnīja bronzas medaļu. Bronzas medaļa tika izcīnīta 440 jardu peldēšanā brīvajā stilā (rezultāts — 6:39.0). Savukārt 880 jardu peldēšanā izcīnīja 5. vietu un 1 jūdzes peldēšanā 4. vietu.
1906. gadā viņš kļuva par ASV pilsoni. 1912. gadā viņš kļuva par ASV ūdenspolo komandas treneri olimpiskajās spēlēs Stokholmā. Viņš bija arī topošā ģenerāļa un modernās pieccīņas pārstāvja Džordža Patona treneris. Arī 1920. gada un 1924. gada vasaras olimpiskajās spēlēs viņš bija ASV vīriešu ūdenspolo komandas treneris.
1968. gadā viņš tika iekļauts Starptautiskajā peldēšanas slavas zālē un 1990. gadā iekļauts ASV ūdenspolo slavas zālē.
Sofija Monka
Sofija Čārlīna Eklenda Monka (en, dzimusi ) ir Anglijā dzimusi austrāliešu popdziedātāja, aktrise un modele. Sieviešu popgrupas Bardot bijusī dalībniece. Pēc aiziešanas no grupas uzsāka solo karjeru un izdeva debijas albumu Calendar Girl. Kā aktrise piedalījusies filmās "Randiņfilma" (Date Movie) un "Klikt!.
Džeina Kempione
Elizabete Džeina Kempione (en, dzimusi ) ir Jaunzēlandes kinorežisore, scenāriste un producente.
Par filmu "Klavieres" (The Piano, 1993) Kempione nominēta Amerikas Kinoakadēmijas balvai kategorijā "Labākais režisors". Viņa ir otrā sieviete, kas kā režisore nominēta šai balvai un pirmā sieviete, kas saņēma Zelta palmas zara balvu Kannu kinofestivālā. Par šo pašu filmu viņa saņēma Amerikas Kinoakadēmijas balvu par labāko oriģinālscenāriju. Par filmu "Suņa spēks" (2021) Kempione ieguva Amerikas Kinoakadēmijas balvu kā labākā režisore, divas BAFTA kino balvas (kā producente un režisore), Zelta globusa balvu kā režisore un 78. Venēcijas kinofestivālā saņēma Sudraba lauvas balvu.
Kempione ir pazīstama arī ar filmām An Angel at My Table (1990), The Portrait of a Lady (1996), "Svētie dūmi" (Holy Smoke!, 1998), "Griezumā" (2003), Bright Star (2009) un TV seriālu Top of the Lake (2013–2017).
Batarāgi
Batarāgi ir ciems Dricānu pagastā, Rēzeknes novadā. Atrodas 248 km attālumā no Rīgas.
Apdzīvotā vieta atrodas pie autoceļa V558 (Skūškova-Dricāni). Ciema apkārtnē atrodas Pilcenes katoļu baznīca.
Moriss Monio
Moriss Monio (fr) bija franču riteņbraucējs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārtas braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Lansa
Lansa (fr) ir pilsēta Francijas ziemeļos Augšfrancijas reģiona Padekalē departamentā. Sens akmeņogļu ieguves centrs.
Vēsture
Vēstures avotos pirmoreiz minēta 1180. gadā kā nocietinājums Francijas ziemeļos. 13. gadsimtā ar karaļa Luija VIII rīkojumu piešķirtas pilsētas tiesības. 1526. gadā Lansa kļuva par Spāņu Nīderlandes daļu un tika atgriezta Francijai tikai 1659. gadā. 1849. gadā tika atklātas akmeņogļu iegulas un sākās strauja pilsētas izaugsme. Ievērojami izpostīta Pirmā pasaules kara laikā, kā arī bombardēta Otrā pasaules kara laikā. 20. gadsimta 60. gados akmeņogļu ieguve izbeigta. 2012. gadā vienā no pamestajiem ogļu karjeriem izbūvēta Luvras muzeja filiāle.
Sports
Pilsētu Francijas futbola 1. līgā pārstāv RC Lens komanda, kas savas mājas spēles aizvada Stade Bollaert-Delelis laukumā.
Vensku Edvarts
Vensku Edvarts (īstajā vārdā Edvarts Skujenieks; 1855—1897) bija latviešu dzejnieks un žurnālists.
Dzīvesgājums
Dzimis 1855. gada 9. oktobrī Sesavas pagasta Ķirkuču "Vensku" saimnieka ģimenē. Mācījās Kroņa Sodu pagastskolā, Jelgavas Annas baznīcas skolā un reālskolā (1870-1872), Jelgavas ģimnāzijā (1873), Kuldīgas ģimnāzijā (1874-1878). Abitūrijas eksāmenus nolika Rīgas pilsētas ģimnāzijā 1878. gadā. Studēja tieslietas Pēterburgas universitātē (1879-1884).
Izdarīja pašnāvību 1897. gada 25. maijā Rīgā, apbedīts Lielajos kapos.
Krasnoperekopska
Krasnoperekopska (uk, ru, ) ir pilsēta Ukrainā, Krimas pussalas ziemeļos. Izvietojusies Perekopa zemesšauruma dienvidos Ziemeļkrimas kanāla krastā pie Starojes ezera. Krimas Autonomās Republikas republikas nozīmes pilsēta, Krasnoperekopskas rajona centrs.
Mežmuižas luterāņu baznīca
Mežmuižas jeb Augstkalnes evaņģēliski luteriskā baznīca ir Latvijas Evaņģēliski luteriskā baznīcas dievnams, kas atrodas Dobeles novada Augstkalnē, Lietuvas pierobežā. 1648. gadā celtā baznīca ir valsts nozīmes arhitektūras piemineklis, bet baznīcā esošā 1710. gada kapa plāksne M. un A. Šrēderēm ir valsts nozīmes mākslas piemineklis.
Vēsture
Pirmo koka lūgšanu namu Mežmuižas draudzes novadā ap 1490. — 1530. gadu uzcēla katoļu mūki. 1590. gadā šeit uzcēla mūra baznīcu. 1648. gadā par Dobeles pilī rezidējošās Kurzemes hercogienes Elizabetes Magdalēnas līdzekļiem baznīcai uzlika dakstiņu jumtu, uzbūvēja torni un 14. augustā iesvētīja no jauna. 1699. gadā baznīcas ēku remontēja, uzstādīja jaunu kanceli un baroka altāri, 1880. gadā baznīcu pārbūvēja.
Otrā pasaules kara laikā ēka tieši necieta, bet vēlāk jumta bojājuma dēļ nonāca avārijas stāvoklī. 1971. gadā nozaga altārgleznu, 1983. gadā draudze baznīcu atstāja, tā tika izpostīta, daļu interjera pārveda uz Rundāles pils muzeju.
Mācītāji
1593. gadā Mežmuižas mācītāja ģimenē dzimis Georgs Mancelis (1593—1654). No 1621. līdz 1634. gadam par Mežmuižas mācītāju strādāja Pauls Einhorns (ap 1590 — 1655). No 1756. gada līdz savai nāvei par Mežmuižas mācītāju strādāja Kristofs Frīdrihs Neanders (1723—1802).
Carrefour
Carrefour ir Francijas grupa, kas darbojas mazumtirdzniecības nozarē, hipermārketa koncepcijas aizsācēja 1963. gadā.
1999. gadā, apvienojoties ar Promodès, tas kļuva par pirmo vietu mazumtirdzniecībā Eiropā, un 2013. gadā šajā nozarē pēc apgrozījuma tas pakāpās uz trešo vietu pasaulē, atpaliekot no amerikāņu grupas Walmart. Saskaņā ar Deloitte datiem 2016. gadā tas visā pasaulē nokritās uz 6. vietu.
Sports
Kopš 1993. gada Carrefour sponsorē Tour de France "kalnu karaļa" ieskaiti, kuras līderim tiek piešķirts punktots krekls.
Vaildfelholas iemītniece
"Vaildfelholas iemītniece" ir angļu rakstnieces Annas Brontē romāns. Pirmo reizi publicēts 1848. gada jūnijā. Darbu viņa parakstījusi ar pseidonīmu Aktons Bells.
Tonija Hārdinga
Tonija Maksīna Praisa (en, dzimusi Hārdinga (en) ) ir bijusī ASV daiļslidotāja.
Dzimusi Oregonas štata Partlendā, Hārdingu pamatā audzināja māte, kas viņu no četru gadu vecuma sāka vest uz daiļslidošanas nodarbībām. Viņa veltīja ļoti daudz laika treniņiem un pat pameta vidusskolu, lai varētu laiku veltīt sportam. Pēc labiem panākumiem ASV Daiļslidošanas čempionātos laika posmā no 1986. līdz 1989. gadam, Hārdinga uzvarēja 1989. gada Skate America sacensībās. Viņa bija 1991. un 1994. gada ASV čempione, pirms viņai šos titulus 1994. gadā atņēma. 1991. gada Pasaules čempionātā daiļslidošanā ieguva sudraba medaļu. 1991. gadā kļuva par pirmo amerikānieti, kura sacensībās veiksmīgi piezemējās pēc trīskāršā aksela un otrā sieviete daiļslidošanas vēsturē, kas to veiksmīgi izpildīja šo daiļslidošanas elementu (pēc Midori Ito). Vēl Hārdinga ir divkārtēja olimpiskā dalībniece un divkārtēja Skate America čempione.
1994. gada janvārī Hārdingas bijušais vīrs Džefs Gilūlijs organizēja uzbrukumu citai ASV olimpietei Nensijai Keriganai. Pēc 1994. gada ziemas olimpiskajām spēlēm, 16. martā, Hārdinga atzinās, ka ir traucējusi uzbrukuma izmeklēšanai un viņa uz mūžu tika izslēgta no ASV Daiļslidošanas federācijas.
2000. gadu sākumā Hārdinga uzsāka profesionālas bokseres karjeru. Viņas dzīve ir atainota vairākās filmās un grāmatās. 2014. gadā divas televīzijas dokumentālās filmas par Hārdingas dzīvi un daiļslidošanas karjeru, iedvesmoja Stīvenu Rodžeru sarakstīt scenāriju drūmi satīriskai biogrāfiskajai filmai "Es, Tonija", kas uz ekrāniem iznāca 2017. gadā ar Margotu Robiju Hārdingas lomā.
Obolon
Obolon galvenā ražotne Kijivā pēc maksimālās ražošanas jaudas ir lielākā alus ražotne Eiropā. 2008. gadā tā bija lielākā atsevišķā Eiropas ražotne pēc saražotā apjoma (110 miljoni dekalitru). Obolon ražotne Hmeļnickas apgabalā ir lielākā iesala ražotne Eiropā pēc maksimālās jaudas.
Vēsture
Uzņēmuma galvenā alus ražotne tika uzbūvēta 1980. gados pēc čehu projekta pie artēziskās akas Kijivas Oboloņas rajonā. Sākotnēji tā tika saukta par Kijivas trešo alusdarītavu, bet 1986. gadā ieguva Obolon nosaukumu. 1992. gadā tā kļuva par pirmo privatizēto uzņēmumu neatkarīgajā Ukrainā un reģistrēja savu uzņēmuma preču zīmi. Uzņēmuma akcijas tika dalītas arī tā darbiniekiem. 1993. gadā tās statuss mainījās uz akciju sabiedrību, šobrīd tā kļuvusi par privātu akciju sabiedrību. 1997. gadā Obolon saņēma $40 miljonu aizdevumu no Eiropas Rekonstrukcijas un attīstības bankas, ko izmantoja, lai ievērojami paplašinātu ražošanas jaudu.
2009. gadā Obolon saņēma vēl vienu aizdevumu no ERAB $50 miljonu vērtībā finanšu stabilitātes nodrošināšanai un energoefektivātātes palielināšanai.
Uzēmuma vadītājs Oleksandrs Slobodjans ir ilggadējs tā darbinieks un Ukrainas politiķis. Līdz 2012. gada parlamenta vēlēšanām viņš bija Augstākās Radas deputāts un pārstāvēja konservatīvo Народний Рух України partiju trijos parlamenta termiņos.
Naomi Kempbela
Naomi Kempbela (en; dzimusi ) ir britu modele.
Viņa uzsāka modeles karjeru 15 gadu vecumā. Viņa ir sevi apstiprinājusi kā vienu no trim vislabāk atpazīstamākajām un pieprasītākajām 1980. gadu beigu un 1990. gadu sākuma modelēm. Tāpat N. Kempbela ir viena no sešām savas paaudzes modelēm, kuras modes pasaulē pazīstamas kā "supermodeles". Tā kā Kempbela tiek uzskatīta par sava laika slavenāko melnādaino modeli pasaulē, viņa ir nosodījusi rasu aizspriedumainību modes industrijā. Neskatoties uz popularitāti, viņa nav saņēmusi tādu pašu atalgojumu kā viņas baltādainās kolēģes.
Ādas krāsas dēļ viņa līdz pat 1999. gada nogalei nebija parakstījusi nevienu līgumu ar kādu no kosmētikas kompānijām.
Jānis Krišāns
Jānis Krišāns (dzimis Rēzeknē) ir latviešu ekonomists, uzņēmējs un politiķis. Bijis 13. Saeimas deputāts, ievēlēts no politiskās partijas "Saskaņa" saraksta.
Dzīvesgājums
2001. gadā ieguvis ekonomista kvalifikāciju komercpakalpojumu vadībā Rēzeknes Augstskolā. 2003. gadā absolvējis Rēzeknes Augstskolu un ieguvis sociālo zinātņu akadēmisko maģistra grādu vadības zinātnē.
Jānis Krišāns ir bijis biedrības “Latgalieši” valdes loceklis, Latvijas Sarkanā krusta valdes un padomes loceklis, “Darbs.lv” valdes loceklis.
Politiskā darbība
2005. gada pašvaldību vēlēšanās J. Krišāns nesekmīgi kandidēja Rēzeknes domes vēlēšanās no Latvijas Zamnieku savienības un "Latvijas Ceļa" apvienības, tāpat arī atkārtotajās pašvaldības vēlēšanās. 2009. gada pašvaldību vēlēšanās viņš kandidēja uz vietu Rēzeknes domē no Sociāldemokrātiskās partijas saraksta.
Soģupe
Soģupe ir Īģes kreisā krasta pieteka Limbažu novadā uz rietumiem no Alojas.
Iztece — pie Nikšām. Tek ziemeļu virzienā. Ietek Īģē augšpus Mīlēnu mājām. Soģupi šķērso valsts autoceļi P15 (Ainaži—Matīši) un V139 (Aloja—Stūri).
Jānis Krišāns
Politiskā darbība
2013. gada Latvijas pašvaldību vēlēšanās J. Krišāns tika ievēlēts Rēzeknes domē no apvienības "Saskaņas Centrs" saraksta. Tāpat ievēlēts 2017. gada vēlēšanās no partijas "Saskaņa".
2018. gadā J. Krišāns tika ievēlēts 13. Saeimā no partijas "Saskaņa". 2019. gadā J. Krišāns bija viens no čaklākajiem 13. Saeimas sēžu apmeklētājiem — nav ieradies tikai vienā sēdē. 2019. gadā viņš kandidēja Eiropas Parlamenta vēlēšanās, taču netika ievēlēts.
VID iesniegtā valsts amatpersonas deklarācija par 2020. gadu liecina, ka Jāņa Krišāna īpašumā ir dzīvoklis Rēzeknē un zeme Vērēmu pagastā, nomā dzīvoklis Rīgā, deklarēti skaidrās naudas uzkrājumi 12 000 eiro; kā vienīgais ienākumu gūšanas avots norādīts deputāta darbs 13. Saeimā. 2020. gadā J. Krišāns administratīvi sodīts un samaksājis soda naudu par braukšanas ātruma, distances un intervāla neievērošanu. 2021. gada maijā bija viens no tiem Saeimas deputātiem, kurš strādājot attālināti, saņēmis ievērojamu transporta un/vai mājokļa kompensāciju.
Pasaules kauss distanču slēpošanā
Pasaules kauss distanču slēpošanā ir ikgadējas distanču slēpošanas sacensības, ko rīko Starptautiskā Slēpošanas federācija. Pirmā oficiālā Pasaules kausa sezona tika aizvadīta 1981.—1982. gadā. No 1973. līdz 1981. gadam gada notika neoficiālas sacensības.
Jānis Krišāns
Politiskā darbība
Kandidēja arī 14. Saeimas vēlēšanās 2022. gada rudenī, taču "Saskaņas" saraksts nepārvarēja 5% barjeru.
Pasaules kauss distanču slēpošanā
Pasaules kausa ietvaros notiek arī vairākas daudzdienu sacensības — Tour de Ski, Nordic Opening, Pasaules kausa fināls. Sezona parasti sākas novembrī un noslēdzas martā. Tiek izcīnīti arī mazie kausi apakškategorijās — distanču un sprinta kauss. Visvairāk reizes (6) PK kopvērtējumā ir uzvarējis Norvēģijas slēpotājs Bjērns Dēli. Sievietēm piecas reizes Pasaules kausu ir ieguvusi Jeļena Velbe, kas pārstāvēja PSRS un Krieviju. Visvairāk uzvarēto atsevišķo sacensību ir norvēģietei Māritai Bjergenai — 114.
Prīdovka
Prīdovka ir ciems Viļakas novada Šķilbēnu pagastā. Izvietojies pagasta austrumu daļā 7 km no pagasta centra Rekovas, 21,5 km no novada centra Viļakas un 252,4 km no Rīgas.
Eduards Filips Kerbers
Eduards Filips Kerbers (, 1770-1850) bija vācbaltu luterāņu mācītājs un vēsturnieks. Pētījis Baltijas provinču dabu, mākslu un senatni, krājis senlietas, kuru zīmējumi iekļauti Broces aprakstu krājumā.
Dzīvesgājums
Dzimis 1770. gada 28. jūnijā Torģeles mācītājmuižā ( Pērnavas apriņķī) luterāņu mācītāja Paula Johana Kerbera ģimenē. Studēja teoloģiju, filozofiju un dabas zinātnes Kēnigsbergas (1789-1792) un Jēnas (1792-1793) universitātēs.
No 1796. gada bija luterāņu mācītājs Vendavas ( Tartu apriņķī) draudzē. Miris 1850. gada 24. februārī Tērbatā.
Darbi
I. Topographie und Geschichte, der vornehmsten alten Schlösser, Klöster und anderer merkwürdigen Örter in Lief-Ehst und Curland...mit gehörigen Grundrissen und Abbildungen II. Beyträge zur Kenntnisz der Liefländischen Diplomatie mit 260 Original Siegel Abbildungen... III. Miscellaneen der Liefländischen Alterthümer mit Handzeichnungen... IV. Numismatic von Lief und Ehstland, nebst einem Anhange von Russischen Courant Münzen, die seit der Regierung Kayser Peter I, bis auf unsre Zeiten gepräget worden sint (1806)
Mariupoles Valsts universitāte
Vēsture
Universitāte tika dibināta 1991. gadā kā Mariupoles Humanitārā koledža, Doneckas Nacionālās universitātes filiāle ar Mariupoles pilsētas grieķu kopienas atbalstu. 1993. gadā tā tika pārveidota par Mariupoles Humanitāro institūtu, bet 2004. gadā tika pārveidots par universitāti.
2010. gadā ieguva klasiskās universitātes statusu un tika pārdēvēta par Mariupoles Valsts universitāti.
Pēc Krievijas iebrukuma Ukrainā un Mariupoles okupācijas universitāte tika pārcelta uz Kijivu.
Pudeļķirbis
Pudeļķirbis (Lagenaria siceraria), arī trauku ķirbis, lagenārija un kalebass, ir ķirbju dzimtas viengadīga vīteņaugu suga. Tās dabiskais izplatības areāls ir Dienvidaustrumāzijā, bet to kultivē un audzē siltumnīcās arī citur pasaulē. Pudeļķirbju augļi ir bumbierveida un atgādina pudeles, no kā arī radies nosaukums. Tiklīdz augļi sāk veidoties, tie pēc garšas un izskata atgādina gurķus, bet vēlāk to miza kļūst cietāka. Tie ir ne tikai pārtikas, bet arī ārstniecības augi.
Audzēšana
Pudeļķirbis ir siltumu, mitrumu un gaismu mīlošs augs, kas labi aug neitrālā augsnē, tas ir, ne skābā, ne sārmainā. Vēsāka klimata apstākļos pudeļķirbjus audzē siltumnīcās.
Ārstnieciskās īpašības
Svaigu pudeļķirbju augļu sastāvā ir daudz dažādu vitamīnu, tostarp C, B1, B2, B6, E. Augļos ir arī dabiskais cukurs un minerālvielas — kālijs, fosfors, nātrijs, kalcijs, magnijs, dzelzs un citi. Pudeļķirbju šķidrums veicina kaitīgo vielu izvadīšanu no organisma. Pudeļķirbju lietošanu iesaka kuņģa čūlas, gastrītu un hemorozes gadījumos.
Križovka
Križovka var būt:
Jakovs Sverdlovs
Jakovs Sverdlovs (, 1885—1919) bija ebreju izcelsmes Padomju Krievijas politiķis, Viskrievijas Padomju kongresa Centrālās izpildkomitejas (CIK) priekšsēdētājs (1917—1919) un Krievijas komunistiskās (boļševiku) partijas Centrālās komitejas Sekretariāta priekšsēdētājs (1918—1919).
Dzīvesgājums
Dzimis 1885. gada 3. jūnijā Ņižņijnovgorodā tirgotāja Mošes Sverdlova un viņa sievas Jeļizavetas ģimenē. Revolucinārās aģitācijas dēļ tika izslēgts no pilsētas ģimnāzijas. 1901. gadā iestājās Krievijas Sociāldemokrātiskā strādnieku partijā un darbojās kā partijas aģitators, 1902. un 1903. gadā tika atkārtoti apcietināts. Pēc 1905. gada revolūcijas sakāves 1907. gadā tika apcietināts un ieslodzīts Jekaterinburgas cietumā, 1910. gadā viņu izsūtīja uz Tomskas apgabalu, no kurienes viņam izdevās aizbēgt, tomēr viņu atkal apcietināja un atkārtoti izsūtīja uz Turuhanskas apvidu, kur viņš dzīvoja vienā mājā ar Staļinu. Pēc Februāra revolūcijas viņam atļāva atgriezties no izsūtījuma un 1917. gada augustā pārņēma lielinieku partijas organizatorisko vadību. Pēc Oktobra revolūcijas viņu 1918. gada sākumā ievēlēja par Viskrievijas Centrālās izpildkomitejas priekšsēdētāju. Pēc Brestļitovskas miera līguma parakstīšanas Vācijas impērijas ķeizars Vilhelms II caur Vācijas sūtni Vilhelmu fon Mirbahu pieprasīja arī atceltā ķeizara Nikolaja II parakstu zem līguma. Tādēļ 1918. gada 9. maijā Sverdlovs nosūtīja Jakovu Jurovski uz ķeizara ģimenes izsūtījuma vietu ar pavēli viņus nogādāt Maskavā. Pēc Ļeņina piekrišanas saņemšanas 1918. gada jūnijā Vācijas valdība nosūtīja uz Maskavu 43 miljonus reihsmarku (ap 100 miljoniem eiro mūsdienu cenās). Savukārt Antantes valstis sāka slepeni finansēt eseru partiju, 6. jūlijā eseru partijas biedrs Jakovs Bļumkins nošāva Vācijas sūtni Mirbahu, bet plānoto sacelšanos pret Ļeņina valdību 7. jūlijā apspieda latviešu strēlnieki Jukuma Vācieša vadībā. Vairāki vēsturnieki izsaka viedokli, ka Jakovs Sverdlovs un Vladimirs Ļeņins devuši pavēli Romanovu ģimenes nogalināšanai naktī no 16. uz 17. jūliju Jekaterinburgā.
Miris 1919. gada 16. martā Maskavā no Spāņu gripas. 1924. gadā Jekaterinburgu pārdēvēja Jakova Sverdlova vārdā par Sverdlovsku.
Firkspedvāles muiža
Firkspedvāles muiža arī Firksu Pedvāles muiža bija Kurzemes muiža, kas atradās mūsdienu Talsu novada Pedvāles ciemā. Muižas komplekss ir Valsts aizsargājamais kultūras piemineklis.
Apbūve
Firkspedvāles muižas apbūvi veido kungu māja, saimniecības ēkas (daļēji zudušas) un parks, kas izvietojies dziļā gravā. Apbūve veidojusies ap noslēgtu saimniecības pagalmu. Mūra kungu māja būvēta laikā, kad muiža piederēja Heikingu dzimtai 18. gadsimta trešajā ceturksnī atturīgās baroka formās. 1840. gados ēka pagarināta, pārbūvēts jumts un uzbūvēts mezonīns. Nedaudz vēlāk piebūvēti sānu korpusi. Saimniecības ēkas būvētas 19. gadsimtā.
Vēsture
Pedvāles (Pidoles) vārds hronikās lasāms pirms Sabiles vārda – kopš 1230. gada. Pirmais zināmais Pedvāles zemes īpašnieks ir Hanss Kuke, kurš šo īpašumu 14. gadsimta beigās saņēma no Livonijas ordeņa, no 18. gadsimta muiža piederēja Heikingu dzimtai un tās nosaukums tolaik bija Eiķina Pedole . Atšķirībā no netālu esošās Briņķpedvāles muižas, kas bija Brinkenu dzimtas īpašums, Firkspedvāles muiža ilgstoši piederēja Firksu dzimtai. Līdz 1939. gadam, kad uz Vāciju repatriējās Firkspedvāles muižas īpašnieks Volfgangs fon Firkss, Pedvālei ir bijuši 34 īpašnieki. 1912. gadā Firkspedvāles muižā dzimis vācu politiķis Oto fon Firkss (Otto von Fircks).
1991. gadā muižu īpašumā ieguva tēlnieks Ojārs Feldbergs, kurš šeit iekārtoja Pedvāles Brīvdabas mākslas muzeju.
Gekhans Inlers
Gekhans Inlers (tr, dzimis ) ir turku izcelsmes Šveices futbolists, spēlē pussarga pozīcijā, bijis Šveices futbola izlases dalībnieks. Kopš 2020. gada Inlers pārstāv Turcijas Superlīgas komandu Adana Demirspor.
Savu karjeru sācis Šveices komandās Aarau un Zürich. Zürich komandas sastāvā divas reizes kļuvis par Šveices Superlīgas čempionu. Vēlāk, pēc četrām sekmīgām sezonām Udinese komandā, Inlers pievienojās Napoli. Ar Napoli komandu izcīnījis divus Coppa Italia. Vēlāk 2015–16.gada sezonā, ar Leicester City, kļuvis par Anglijas Premjerlīgas čempionu. 2016. gadā pārcēlies uz Turciju, kur spēlēja Beşiktaş un İstanbul Başakşehir komandās. Kopš 2020. gada spēlē Adana Demirspor.
Šveices futbola izlases sastāvā piedalījies 2008. gada Eiropas čempionātā, kā arī 2010. un 2014. gada FIFA Pasaules kausā. 2014. gada turnīrā bijis izlases kapteinis.
Sasniegumi
Zürich
Napoli
Leicester City
Beşiktaş
İstanbul Başakşehir
Adana Demirspor
Sentdžonsa (Antigva un Barbuda)
Sentdžonsa ir ostas pilsēta Karību jūras salās, Antigvas un Barbudas galvaspilsēta. Tā atrodas Antigvas salas ziemeļrietumos. 2007. gadā pilsētā dzīvoja aptuveni 25,5 tūkstoši iedzīvotāju. Sentdžonsa ir nozīmīgākā valsts kūrortpilsēta un osta. 10 km uz ziemeļaustrumiem atrodas V. K. Bērda starptautiskā lidosta (V. C. Bird International Airport).
Dostas
Dostas ir ciems Alūksnes novada Annas pagastā. Atrodas pagasta centrālajā daļā 3 km no pagasta centra Annas, 15 km no novada centra Alūksnes un 216 km no Rīgas.
Apdzīvotā vieta atrodas pie autoceļa V396, Dzelzsupītes krastā.
Scolopendra abnormis
Scolopendra abnormis (Sērpentas salas skolopendra) ir skolopendru dzimtas simtkājis, kas ir endēms Raundai un Sērpentai. Sarkanajā grāmatā ierindots apdraudēto sugu sarakstā.
Atšķirība starp abu salu populācijām ir diskutabla. Tās ir savstarpēji izolētas, jo skolopendras nespēj peldēt.
Piemineklis Padomju Latvijas un Rīgas atbrīvotājiem no vācu fašistiskajiem iebrucējiem
Raksturojums
Alegoriskā memoriālā ansambļa centrā atradās 79 m augsts obelisks, ko veidoja piecas dažāda augstuma skaldnes, kuras vainagoja piecstaru zvaigznes. Tas simbolizēja piecus kara gadus un uzvaras salūtu. Obeliska pakājē iekaltie gadskaitļi 1941 • 1945, simbolizēja tā saucamā Lielā Tēvijas kara periodu. Bronzas karavīru grupa pauda prieku par uzvaru, bet sengrieķu uzvaras dievei Nīkei līdzīgā plandošā apmetnī tērptās sievietes alegorija bija interpretēta kā "Dzimtene-māte". Ideoloģiskās cenzūras dēļ netika īstenota tēlnieka Aivara Gulbja sākotnējā iecere — izveidot humānu mātes tēlu ar bērnu rokās.
Latvijas sabiedrībā pastāvēja pretrunīgi viedokļi par to — daļa Latvijas sabiedrības uzskatīja, ka piemineklis Padomju Latvijas un Rīgas atbrīvotājiem no vācu fašistiskajiem iebrucējiem simbolizēja ne vien Sarkanās armijas uzvaru, bet arī Latvijas atkārtotu okupāciju, tāpēc atbalstīja tā nojaukšanu. 2019. gadā Factum veica aptauju, kurā secināja, ka 41% Latvijas iedzīvotāju vēlējās šo pieminekli saglabāt, 36% vēlējās to demontēt, bet 15% vēlējās to pārdēvēt par okupācijas atceres memoriālu un pārvietot uz citu vietu.
Vēsture
Pieminekļa celtniecība un Uzvaras parka pārbūve noritēja no 1979. līdz 1985. gadam, projekta autori bija tēlnieki Ļevs Bukovskis un Aivars Gulbis, piedaloties Leonīdam Kristovskim, dizaina mākslinieks Aleksandrs Bugajevs, arhitekti Ermens Bāliņš, Edvīns Vecumnieks un Viktors Zilgalvis. Bronzas skulptūras "Karavīri atbrīvotāji" autors Ļevs Bukovskis pats bija piedalījies Otrajā pasaules karā kā Latviešu leģiona karavīrs. Pieminekļa atrašanās vieta bija aptuvenā nāves soda izpildes vietā, kur 1946. gada 3. februārī Padomju varas iestādes parkā publiski pakāra septiņus vācu armijas un SS virsniekus.
Pēc Latvijas neatkarības atjaunošanas Valsts kultūras pieminekļu aizsardzības inspekcija izvērtēja objekta atbilstību iekļaušanai valsts aizsargājamo kultūras pieminekļu sarakstā un konstatēja, ka Uzvaras pieminekļa mākslinieciskā kvalitāte neatbilst kritērijiem, kādi izvirzāmi valsts aizsargājamam kultūras piemineklim.
Naktī no 1997. gada 5. uz 6. jūniju Pērkonkrusta dalībnieki mēģināja neveiksmīgi uzspridzināt pieminekļa obelisku, spridzināšanas laikā bojā gāja divi no spridzinātājiem.
2012. gada aprīlī, neilgi pēc referenduma par valsts valodas statusa piešķiršanu krievu valodai, portālā ManaBalss.lv privātpersonu grupa nāca klajā ar iniciatīvu nojaukt pieminekli Padomju Latvijas un Rīgas atbrīvotājiem no vācu fašistiskajiem iebrucējiem. Šajā sakarā Latvijas Republikas Ārlietu ministrija norādīja, ka pieminekļa nojaukšana varētu būt pretrunā ar 1994. gada aprīlī noslēgto Latvijas Republikas un Krievijas Federācijas valdību savstarpējo vienošanos, kuras 13. pantā rakstīts, ka abas valstis apņemas nodrošināt memoriālo būvju un karavīru apbedījumu vietu sakopšanu, saglabāšanu un pieejamību.
2019. gada 26. oktobrī nezināmas personas ar baltas krāsas flakoniņu uz pieminekļa apmales uzrakstīja vārdu "okupanti".
2022. gadā naktī uz 25. februāri, tūlīt pēc Krievijas iebrukuma Ukrainā, pieminekļa pakāji iekrāsoja Ukrainas karoga krāsās. Krievijas iebrukuma dēļ kārtējo reizi atjaunojās diskusijas par pieminekļa nojaukšanu. 29. martā Saeimas Cilvēktiesību un sabiedrisko lietu komisija atbalstīja priekšlikumu Publisku izklaides un svētku pasākumu drošības likumā ierakstīt aizliegumu rīkot publiskus pasākumus tuvāk par 200 metriem no jebkura Padomju armiju vai tās karavīru uzvaru un piemiņu slavinoša pieminekļa.
Nojaukšana
14. aprīlī Tieslietu ministrija piedāvāja četrus risinājumus, kā aizvākt Padomju armijai veltīto pieminekli no Uzvaras parka Rīgā:
12. maijā Saeima divos lasījumos atbalstīja steidzami virzītos grozījumus likumā "Par 1994. gada 30. aprīlī Maskavā parakstītajiem Latvijas Republikas un Krievijas Federācijas līgumiem" (par 68 deputāti, pret 18 deputāti), ar kuriem atcēla juridiskos šķēršļus iespējamai Uzvaras parkā esošā padomju pieminekļa nojaukšanai. 13. maijā Rīgas dome ārkārtas sēdē atbalstīja pieminekļa nojaukšanu un uzdeva Rīgas pieminekļu aģentūrai veikt visas nepieciešamās darbības objekta demontāžai. Par lēmumprojektu balsoja 39 Rīgas domes deputāti, bet pret bija 13.
22. augustā sāka pieminekļa demontāžas laukuma iekārtošanu, objekta apkārtnē ieviesa gājēju un transportlīdzekļu satiksmes ierobežojumus, tad sāka sagatavošanās darbus baseina ūdens atsūknēšanai, pagraba demontāžai, skulptūru un obeliska nojaukšanai. 23. augustā sākās pieminekļa postamenta demontāžas darbi, kuru laikā demontēja karavīru statujas un sākta sievietes statujas (interpretēta kā "Dzimtene-māte") nojaukšana. 24. augustā turpinājās pieminekļa postamenta un sievietes statujas nojaukšana. 25. augustā pulksten 16.42 nogāza pieminekļa obelisku.
Nojauktā pieminekļa kompleksa vietā plānots izveidot rotaļu un atpūtas laukumu bērniem un jauniešiem.
Batari
Batari ir ciems Stoļerovas pagastā, Rēzeknes novadā. Atrodas 272 km attālumā no Rīgas.
Apdzīvotā vieta atrodas pie vietējā autoceļa V579 (Rēzekne_Stoļerova_Kaunata).
Holisms
Holisms (no el (holos) — 'viss, vesels, veselums') ir ideja, ka dažādas naturālas sistēmas (fizikālas, bioloģiskas, ķīmiskas, sociālas, ekonomiskas, mentālas, lingvistikas, u.c.) un šo sistēmu īpašības ir jāsaprot kā viens veselums, nevis kā veseluma daļas. Šo terminu 1926. gadā ieviesa Jans Smetss. Piemēram, labklājību var uzskatīt ne tikai par fizisko veselību, bet arī par psiholoģisko veselību un labsajūtu.
Niona
Niona (fr) ir pilsēta Vo kantonā, Šveicē. Niona atrodas Ženēvas ezera ziemeļu krastā. šeit dzīvoja 20 272 iedzīvotāji. Nionā atrodas UEFA galvenais birojs.
1124. gads
1124. bija garais gads, kas pēc Jūlija kalendāra sākās otrdienā.
Boštjans Cesars
Boštjans Cesars (sl, dzimis ) ir Slovēnijas futbola treneris un bijušais futbolists, spēlēja aizsarga pozīcijā, bijis Slovēnijas futbola izlases dalībnieks.
Savas karjeras laikā spēlējis Slovēnijā, Horvātijā, Francijā, Anglijā un Itālijā. Savas karjeras lielāko daļu aizvadījis Itālijas komandā Veronas "Chievo", kur spēlējis 10 sezonas, kuru laikā kopumā aizvadījis 247 mačus un guvis 9 vārtus.
Slovēnijas futbola izlases sastāvā debitējis 2003. gadā. Piedalījies 2010. gada FIFA Pasaules kausā. Ar nospēlētu 101 spēli, Cesars ir Slovēnijas izlases spēlēm visbagātākais futbolists.
Sasniegumi
Dinamo Zagreb
West Bromwich Albion
Kalvene (Liepnas pagasts)
Kalvene ir ciems Alūksnes novada Liepnas pagastā. Atrodas pagasta centrālajā daļā 3 km no pagasta centra Liepnas, 33 km no novada centra Alūksnes un 235 km no Rīgas.
Apdzīvotā vieta atrodas nomaļus no autoceļa P42, Liepnas upes krastā.
Bauriškas
Bauriškas ir ciems Kombuļu pagastā, Krāslavas novadā. Atrodas 276 km attālumā no Rīgas.
Žoržs Ožojā
Žoržs Ožojā (fr; dzimis, miris ) bija franču riteņbraucējs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārtas braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Sandagdorja Handsurena
Sandagdorja Handsurena (en; dzimusi ) ir Mongolijas starptautiskā meistare šahā (1972), Mongolijas sieviešu šaha čempione (1968).
Biogrāfija
No 1960. gadu sākuma līdz 1970. gadu sākumam bijusi viena no vadošajām Monoglijas šahistēm. 1968. gadā uzvarējusi Mongolijas sieviešu šaha čempionātā. Piedalījusies 1961. gada pretendentu turnīrā šahā sievietēm Vrņačka Baņā, kurā ierindojusies 17. vietā (uzvarēja Nona Gaprindašvili). Divas reizes pārstāvējusi Mongoliju sieviešu šaha olimpiādēs (1963, 1972).
Par panākumiem turnīros FIDE 1972. gadā viņai piešķīra starptautiskās meistares (WIM) nosaukumu.
Križovka (Šķeltovas pagasts)
Križovka ir ciems Aglonas novada Šķeltovas pagastā. Izvietojies pagasta rietumu daļā 4 km no pagasta centra Šķeltovas, 13 km no novada centra Aglonas un 246 km no Rīgas.
Apdzīvotā vieta izvietojusies nomaļus no autoceļa V636, netālu no Dubnas upes.
Skonto halle
Skonto halle ir multifunkcionāla halle, kas atrodas Rīgā, Latvijā. Tā ietilpība ir 6500 cilvēki. 2003. gadā te norisinājās Eirovīzijas dziesmu konkurss, 2006. gadā — daļa no 2006. gada Pasaules čempionāta hokejā spēlēm. Tāpat Skonto hallē ir vairākas konferenču zāles. Blakus Skonto hallei atrodas Skonto stadions.
Nenokārtoto kredītmaksājumu dēļ to 2011. gadā pārņēma AS "Reverta". 2013. gada 15. oktobrī bija paredzēta stadiona, halles un zemesgabalu izsole. Tomēr izsolē īpašums netika pārdots, bet 2014. gada 15. jūlijā to iegādājās uzņēmums SIA "SSA".
Čārlzs Basets
Čārlzs Arturs "Čārlijs" Basets II (Charles Arthur "Charlie" Bassett II; dzimis, miris ) bija ASV izmēģinātājpilots, astronauts, nav lidojis kosmosā. Gājis bojā treniņlidojumā.
Dzīvesgājums
Čārlzs Basets no 1950. līdz 1952. gadam studēja Ohaio Štata universitātē. 1952. gadam viņš iestājās ASV Gaisa spēkos. 1954. gadā Basets bija apguvis lidotāja prasmes un tika nosūtīts uz 8. iznīcinātājbumbvedēju grupu Klusā okeāna reģionā. 1958. gadā viņš iestājās Teksasas Tehnoloģiju koledžā, un 1960. gadā ieguva bakalaura grādu elektroinženierijā. Pēc tam Basets apguva pētniecisko pilotu un izmēģinātājpilotu kursus un ieguva kapteiņa pakāpi.
1963. gada oktobrī Čārlzs Basets tika uzņemts NASA astronautu grupā. Trenējās Gemini projektam. 1965. gada 8. novembrī Čārlzs Basets tika apstiprināts par Gemini 9 apkalpes pilotu kopā ar Eliotu Sī.
Čārlzs Basets gāja bojā 1966. gada 28. februārī, gatavojoties kosmiskajam lidojumam, treniņlidmašīnā T-38 kopā ar Eliotu Sī. Izmeklēšanas komisija secināja, ka nelaimes cēlonis bija pilota kļūda sliktos redzamības apstākļos.
Liesjervi nacionālais parks
<mapframe text="Līesjervi nacionālais parks" width=300 height=300 zoom=10 > { "type": "ExternalData", "service": "geoshape", "ids": "Q2606958" } Liesjervi nacionālais parks ir 1956. gadā izveidots nacionālais parks Somijas dienvidos, Kantahemē, uz ziemeļrietumiem no Helsinkiem.
Daļa no nacionālā parka atrodas valsts aizsardzībā no 1920. gada. Relatīvi nelielajā parkā ir vairāki ezeri ar daudziem līcīšiem. Izveidotas kempinga vieta un tradicionāla lauku sēta.
Anna Ābele
Anna Alīde Ābele (dzimusi, mirusi ) bija latviešu valodniece. Latviešu eksperimentālās fonētikas pamatlicēja.
Biogrāfija
No 1917. līdz 1918. gadam strādājusi Petrogradas Universitātes Salīdzināmās valodniecības katedrā par asistenti. Pasniegusi baltu valodas Prāgas Universitātē no 1922. līdz 1924. gadam. Pēc tam sākusi pasniegt Latvijas Universitātē (līdz 1944. gadam), no 1939. gada — profesore. 1944. gadā emigrējusi uz Vāciju, 1949. gadā pārcēlusies uz dzīvi ASV.
Nodarbojusies ar latviešu valodas zilbju un intonācijas pētīšanu. Ābele izveidoja Latvijā pirmo eksperimentālās fonētikas kabinetu.
1979. gadā ASV tika nodibināts Ābeles piemiņas fonds, kas piešķir balvas par zinātniskajiem pētījumiem valodniecībā.
Marija Manakova
Marija Manakova (ru, sr; dzimusi Kazaņā) ir Krievijā dzimusi Serbijas starptautiskā lielmeistare šahā (1997).
Biogrāfija
1990. gadā piedalījusies PSRS junioru šaha čempionāta finālā U20 vecuma grupā. 1992. gadā Dīsburgā dalījusi 3.-5. vietu Pasaules junioru šaha čempionātā U18 vecuma grupā. 1993. gadā dalījusi 5.-8. vietu Eiropas junioru šaha čempionātā U20 vecuma grupā. 1995. gadā piedalījusies Krievijas sieviešu šaha čempionāta finālā, kurā ieņēmusi 7. vietu.
1998. gadā apprecējusies un pārcēlusies uz dzīvi Dienvidslāvijā. Dienvidslāvijas sieviešu šaha čempionātos divas reizes izcīnījusi sudraba medaļas (1999, 2000), bet Serbijas sieviešu šaha čempionātos trīs reizes bijusi bronzas laureāte (2008, 2011, 2012). 1999. gadā Tbilisi Pasaules šaha čempiones nosaukuma izcīņas cikla zonas turnīrā dalījusi 2. vietu ar Maiju Lomineišvili (uzvarējusi Nino Hurcidze) un ieguvusi tiesības piedalīties Pasaules sieviešu šaha čempionātā pēc izslēgšanas sistēmas 2000. gadā Ņūdelī, kurā izstājusies 2. kārtā. 2009. gadā uzvarējusi Maskavas pilsētas sieviešu šaha čempionātā un ieguvusi tiesības piedalīties Krievijas sieviešu šaha čempionāta finālā, kurā ierindojusies 9. vietā. 2014. gadā Rīgas starptautiskajā šaha festivālā Rīgas Tehniskās universitātes Open 2014 bijusi labākā dāmu konkurencē.
Pārstāvējusi Serbijas komandu lielākajos komandu šaha turnīros:
Par panākumiem turnīros FIDE 1997. gadā Manakovai piešķīra starptautiskās lielmeistares (WGM) nosaukumu.
2016. gadā kļuvusi par Krievijas šaha federācijas sieviešu komisijas vadītāju.
2 Alivë
2 Alivë ir amerikāņu repera Yeat otrais studijas albums. To 2022. gada 18. februārī izdeva Geffen Records, Interscope Records, Field Trip Recordings, Listen To The Kids un Twizzy Rich. Albumā ir viesmākslinieki Young Thug, Gunna, Yung Kayo, Ken Carson un SeptembersRich. Albumā bija viens singls "Still Countin", kas tika izdots 2022. gada 11. februārī. Luksusa izdevums ar nosaukumu 2 Alivë (Geëk Pack) tika izlaists 2022. gada 1. aprīlī, un tajā piedalījās arī Lil Uzi Vert un Lancey Foux.
Ingeborga Dapkūnaite
Ingeborga Dapkūnaite (lt, dzimusi ) ir lietuviešu aktrise un televīzijas raidījumu vadītāja.
2 Alivë
Komerciāls sniegums
2 Alivë pirmajā nedēļā pārdeva 35 000 albumiem ekvivalentu vienību, debitējot ASV Billboard 200 topa 6. vietā. Tas ir Yeat pirmais albums ASV labāko desmitniekā.
Ingeborga Dapkūnaite
Dzīvesgājums
Dzimusi 1963. gadā Viļņā diplomāta un meteoroloģes ģimenē. Vecāki ilgu laiku strādāja Maskavā, bet meita uzauga Viļņā pie vecvecākiem, kas veicināja viņas interesi par mākslu. Viņas vecmāmiņa bija Viļņas Operas un baleta teātra administratore, tāpēc jau četru gadu vecumā meitene izgāja uz skatuves operā Madama Butterfly galvenās varones dēla lomā. Jaunībā viņa nodarbojās ar daiļslidošanu, spēlēja basketbolu, 1985. gadā pabeidza studijas Lietuvas Mūzikas un teātra akadēmijā un uzsāka darbu Kauņas Valsts drāmas teātrī.
2 Alivë
Singli
Albuma vienīgais singls "Still Countin" tika izdots 2022. gada 11. februārī, kopā ar mūzikas videoklipu, kas tika publicēts Kola Beneta vadītajā kanālā Lyrical Lemonade, iezīmējot abu pirmo sadarbību. Šis bija pirmais Beneta videoklips, kurā tika iekļautas divas dziesmas, tostarp vizuālie attēli gan dziesmai "Still Countin", gan albuma ievaddziesmai "Poppin".
Ingeborga Dapkūnaite
Dzīvesgājums
Tēloja galveno lomu Rīgas Kinostudijas filmā "Apstākļu sakritība" (1987) un 1991. gadā Londonā kopā ar Džonu Malkoviču spēlēja izrādē "Valodas kļūda". 1993. gadā Dapkūnaite debitēja Holivudā seriālā The Alaska Kid un pēc apprecēšanās ar britu režisoru Stoksu ieguva Lielbritānijas pilsonību. 1994. gadā galveno sieviešu lomu krievu režisora Ņikitas Mihalkova filmā "Saules nogurdinātie". 2009. gadā šķīrās no otrā vīra un pārsvarā dzīvoja Maskavā. Pēc Krievijas 2022. gada iebrukuma Ukrainā viņa pameta Maskavu un kopā ar Džonu Malkoviču spēlēja Rīgas Dailes teātra izrādē "Kokvilnas lauku vientulībā".
2 Alivë
Kritiskā uztveršana
Pozitīvā atsauksmē, Deivids Ārons Breiks no HipHopDX rakstīja, ka "lai gan viņš neizvērsās tālāk par savu iepriekšējo darbu skaņām, Yeat jaunākais ir meistarklase precizitātē un zinātībā, ko auditorija alkst. Izcilam repam ne vienmēr ir jābūt grandiozam: 2 Alive pierāda, ka panākumi var gūt tikpat viegli, izmantojot tuvināšanu."
Ingeborga Dapkūnaite
Kinoaktrises karjera
Lielākos panākumus un Krievijas kinomākslas akadēmijas balvu "Nika" (Ника) guva kā labākā aktrise filmā Подмосковные вечера (1994). Šai balvai vēlāk tika nominēta arī kā labākā aktrise otrā plāna lomā par filmu Шик (2003). Bija nominēta Krievijas filmu kritiķu ģildes balvām par lomām filmās Война (2002), Морфий (2008), "Matilde" (Матильда, 2017). Piedalījās nelielās lomās Holivudas filmās "Neiespējamā misija" (1996), "Septiņi gadi Tibetā" (1997), Hannibal Rising (2007), "Sarkanais zvirbulis" (2018). Norvēģijas TV seriālā "Okupācija" (Okkupert, 2015—) tēloja Krievijas vēstnieces Norvēģijā Irinas Sidorovas lomu.
2 Alivë
Kritiskā uztveršana
Jauktā atsauksmē, Alfons Pjērs no Pitchfork rakstīja, ka "21 gadu vecais Portlendas reperis nedara neko tik jaunu, taču viņam ir atsvaidzinoša pieeja, kas vērsta uz albumu, ko vislabāk klausīties kā vienu nepārtrauktu straumi, apmaldoties trokšņains trakums”. Rakstot AllMusic, Deivids Krons uzskatīja, ka albuma 20 dziesmu saraksts ir "nenoliedzami uzpūsts, papildināts ar diezgan viendimensionālu materiālu".
Ingeborga Dapkūnaite
Privātā dzīve
Dapkūnaite precējusies un šķīrusies trīs reizes — ar lietuviešu aktieri Arūnu Sakalausku, ar britu režisoru Saimonu Stouksu un krievu juristu un uzņēmēju Dmitriju Jampoļski. Laulībā ar trešo vīru 2017. gadā piedzima dēls Aleksis.
Timšāni (Baltinavas novads)
Timšāni ir ciems Baltinavas novadā. Atrodas novada dienvidu daļā 12 km no novada centra Baltinavas un 285 km no Rīgas.
Apdzīvotā vieta atrodas pie autoceļa P45, Kūkovas upes krastā.
Tēras bazilikas stoja
Tēras bazilikas stoja bija stoja senajā Tērā. Tā bija monumentāla gareniska celtne ar dorisku kolonādi pa centrālo asi, kas pacēlās virs dienvidu agoras, un kalpoja oficiāliem un pilsoniskiem mērķiem un bez šaubām bija pilsētas administratīvais centrs. Tā celtniecība ir attiecināma uz 3. gadsimta pr.Kr. sākumu, taču ar laiku celtne tika pakļauta remontiem un rekonstrukcijai. Divas akmens plāksnes, kas ievietotas pretī ieejai, liecina par ilglaicīgu remontu, kas notika 2. gadsimta vidū.
Vienā no plāksnēm ir rakstīts T. Flāvija Kleitosfena Klaudiāna publisks solījums (eisaggelia), ka viņš segs izdevumus saistītus ar ēkas remontiem. Uz otrās plāksnes ir rezolūcija, ko pieņēma pilsoņu sapulce (ekklesia of demos) un dome (boule), kas pagodina viņu par pilsētai piedāvāto labdarību. Šī remonta laikā ēkas ziemeļu daļa tika pārveidota īpašā zonā ar postamentu statuju uzstādīšanai, kas, acīmredzot, bija veltītas Romas imperatora un viņa tuvinieku pagodināšanai. Bez to, ēka bija izrotāta ar bagātīgu skulpturālo dekoru. Spriežot pēc uzrakstiem "Bazilikas stoja" vai "Stoja agorā", kā to dēvēja, bija sena un atpazīstama celtne, kas izdaiļoja pilsētu.
Venlo
Venlo (nl) ir pilsēta Nīderlandē, Limburgas provincē. šeit dzīvoja 101 092 iedzīvotāji. Atrodas netālu no Vācijas robežas, Māsas upes krastos. Venlo ir bāzēts Nīderlandes futbola Goda divīzijas klubs VVV-Venlo.
Cilvēki
Venlo dzimuši:
Taborkalns (Sēlija)
Taborkalns, arī Dabora kalns, Dāburkalns ir 158 m augsts paugurs, kas atrodas Sēlijas paugurvaļņa Jēkabpils novadā pie Daugavas kreisā krasta.
19. gadsimtā Taborkalnā atradās Strūves ģeodēziskā loka punkts Dabors-kalns, valsts aizsardzības Nr. 9217..
Vēsture
Ģeodēzisko punktu uzmērīja 1824. un 1826. gadā Strūves vadībā. Papildus mērījumus 1828. gadā veica Hodzjko vadībā ar mērķi savienot Strūves un Tennera triangulācijas tīklus. Pirms papildus mērījumu veikšanas punktos Dabors-kalns, Sestu-kalns un Gaissa-kalns atkārtoti nostiprināja punktus un atjaunoja triangulācijas signālus. 2015. gada 14. septembrī atsedza lielu akmens plāksni, kuras centru veido aptuveni 5 centimetru diametra aplis ar krustu. 2017.gadā Strūves ģeodēziskā loka punktu “Daborkalns” iekļāva Valsts aizsargājamo kultūras pieminekļu sarakstā kā valsts nozīmes industriālais pieminekli ar valsts aizsardzības Nr. 9217, nosakot aizsardzības zonu 50 m rādiusā ap to.
Darvins Nunjess
Darvins Gabriels Nunjess Ribeiro (es, dzimis ) ir Urugvajas futbolists, spēlē uzbrucēja pozīcijā, Urugvajas futbola izlases dalībnieks. Kopš 2022. gada Nunjess pārstāv Anglijas Premjerlīgas komandu Liverpool.
Karjeru sācis vienā no Urugvajas pazīstamākajiem klubiem Peñarol. 2019. gada augustā pievienojies Spānijas Segunda División komandai Almería par kluba rekordsummu. Benfica pievienojies 2020. gadā, transfēra summai sasniedzot 24 miljonus eiro, kas ir gan visu laiku dārgākā Benfica, gan arī visas Portugāles pāreja. Savā otrajā sezonā 28 mačos guvis 26 vārtus, kļūstot par līgas labāko vārtu guvēju. Viņš tika atzīts arī par Portugāles Premjerlīgas sezonas labāko spēlētāju. 2022. gada vasarā par 75 miljoniem eiro pārcēlies uz Anglijas Premjerlīgas komandu Liverpool.
Urugvajas futbola izlases sastāvā debitēijs 2019. gadā. Piedalījies 2022. gada FIFA Pasaules kausa finālturnīrā.
Sasniegumi
Peñarol
Liverpool
Individuālie sasniegumi
Bārtuļi (Indras pagasts)
Bārtuļi ir ciems Indras pagastā, Krāslavas novadā. Atrodas 296 km attālumā no Rīgas.
Andrejs Sokolovs (Latvijas šahists)
Andrejs Sokolovs (dzimis ) ir Latvijas krievu izcelsmes starptautiskais meistars šahā (1992).
Šahista karjera
Andrejs Sokolovs ir divas reizes izcīnījis 2. vietu Latvijas šaha čempionātā: 1990. un 1994. gadā. Pārstāvējis Latviju Eiropas komandu šaha čempionātā 1992. gadā Debrecenā pie 4. galdiņa (+0, =6, -1), kā arī Pasaules šaha olimpiādēs 1994. gadā Maskavā pie 4. galdiņa (+1, =6, -1) un 1996. gadā Erevānā pie rezerves galdiņa (+1, =6, -1).
Kopš 2002. gada sacensībās piedalās reti. 2012. gadā uzvarējis starptautiskā ātrspēles turnīrā Veļikijnovgorodā.
Bārza Rubini
Bārza Rubini ir ciems Pelēču pagastā, Preiļu novadā. Atrodas 231 km attālumā no Rīgas.
Gāršas iela (Jūrmala)
Gāršas iela ir iela Jūrmalā, Valteru apkaimē. Gāršas iela sākas krustojumā ar Vasarnīcu ielu un beidzas krustojumā ar Valtera prospektu. Kopējais ielas garums ir 340 metri, tā ir klāta ar grants segumu. Gāršas ielā satiksmes kustība norit vienā joslā. Ielā ir savrupmāju apbūve.
Ielu savienojumi
Gāršas iela ir savienota ar šādām ielām: